Σας ευχαριστούμε που αγοράσατε έναν κρουστικό εκτυπωτή χαρακτήρων με πίνακα κουκίδων της Epson. 
Αυτό το έγγραφο περιέχει σημειώσεις που αφορούν το νέο σας εκτυπωτή.

Χρήση γραμματοσειρών συσκευής στο Microsoft Office 97
===========================================

Μπορεί να αντιμετωπίσετε προβλήματα εκτύπωσης αν χρησιμοποιήσετε τις γραμματοσειρές συσκευής στο Microsoft Office 97.
Αν συμβεί κάτι τέτοιο, κάντε τις ακόλουθες ρυθμίσεις:

*Αλλάξτε την κατάσταση συμβατότητας από Office 97 σε Office 95.


Σημειώσεις για το EPSON Status Monitor
==============================

1. Γενικές λύσεις αντιμετώπισης προβλημάτων

1-1. Σημειώσεις σχετικά με τη χρήση του EPSON Status Monitor 2 και του EPSON Status Monitor 3
     ταυτόχρονα.

     Το EPSON Status Monitor3 ενεργοποιεί την εποπτεία των ακόλουθων τύπων
     συνδέσεων, ακόμα και αν αυτές οι ρυθμίσεις έχουν απενεργοποιηθεί από το EPSON Status 
     Monitor 2.
      * τοπικοί εκτυπωτές
      * εκτυπωτές LPR
      * εκτυπωτές NetWare
      * κοινόχρηστοι εκτυπωτές των Windows
     Αυτές οι ρυθμίσεις θα πρέπει να λειτουργούν σωστά στις περισσότερες περιπτώσεις.

      Αν εγκαταστήσετε το EPSON Status Monitor 2 και αλλάξετε τις ρυθμίσεις εποπτείας,
      θα αλλάξουν επίσης οι ρυθμίσεις του EPSON Status Monitor 3. Αυτό
      μπορεί να δημιουργήσει προβλήματα εκτύπωσης και εποπτείας.
     (Σημείωση)   *Αν δεν έχει εγκατασταθεί ένα συγκεκριμένο πρωτόκολλο επικοινωνίας, οι
               ρυθμίσεις εποπτείας δεν θα ενεργοποιηθούν.
              *Για να εγκαταστήσετε το EPSON Status Monitor 3, επαναλάβετε την εγκατάσταση του προγράμματος οδήγησης
               του εκτυπωτή. 

1-2. Αν δεν είναι δυνατή η εποπτεία ενός κοινόχρηστου εκτυπωτή των Windows, βεβαιωθείτε ότι έχουν οριστεί 
     οι ακόλουθες ρυθμίσεις:

      * Βεβαιωθείτε ότι το πρόγραμμα οδήγησης του εκτυπωτή έχει εγκατασταθεί στον υπολογιστή που
        συνδέεται με τον κοινόχρηστο εκτυπωτή των Windows, ότι έχει οριστεί η κοινή χρήση του εκτυπωτή και
        ότι έχει ενεργοποιηθεί η επιλογή "Να επιτρέπεται η εποπτεία κοινόχρηστων εκτυπωτών" στις
        "Προτιμήσεις εποπτείας" του προγράμματος οδήγησης εκτυπωτή.
     
      * (Μόνο για Windows Me/98/95) Κάντε διπλό κλικ στο εικονίδιο "Δίκτυο" (Network) στον Πίνακα Ελέγχου (Control Panel) του
        υπολογιστή που είναι συνδεδεμένος με τον κοινόχρηστο υπολογιστή και βεβαιωθείτε ότι είναι εγκατεστημένο 
        το στοιχείο "Κοινή χρήση αρχείων και εκτυπωτών για δίκτυα Microsoft".

      * (Μόνο για Windows Me/98/95) Όπως και παραπάνω, βεβαιωθείτε ότι το στοιχείο "Πρωτόκολλο συμβατό με IPX/SPX"
        ΔΕΝ είναι εγκατεστημένο στον υπολογιστή-πελάτη ή τον υπολογιστή-διακομιστή.


2. Λύσεις για το περιβάλλον των Windows NT/2000

2-1. Για κατάργηση της εγκατάστασης του EPSON Status Monitor 3 σε ένα περιβάλλον πολλών χρηστών των Windows 2000/NT,
     απενεργοποιήστε το εικονίδιο συντόμευσης για όλους τους υπολογιστές-πελάτες πριν την κατάργηση της εγκατάστασης. Μπορείτε να απενεργοποιήσετε
     το εικονίδιο συντόμευσης από το παράθυρο "Προτιμήσεις εποπτείας".

2-2. Κατά τη χρήση ενός κοινόχρηστου υπολογιστή των Windows NT 4.0 σε μη ενημερωμένο περιβάλλον Windows NT,
     αν επιλέξετε το πλαίσιο ελέγχου "Να επιτρέπεται η εποπτεία κοινόχρηστων εκτυπωτών" και στη συνέχεια εκκινήσετε το EPSON Status Monitor
     3, εμφανίζεται ένα παράθυρο "Ειδοποίηση σφάλματος εφαρμογής" και δεν είναι δυνατή η εποπτεία των κοινόχρηστων
     εκτυπωτών NetWare. Για να αποφύγετε αυτό το πρόβλημα, βεβαιωθείτε ότι έχετε εγκαταστήσει το Windows NT 4.0 Service
     Pack 2 ή τη νεώτερη έκδοση.

2-3. Αν κατά τη χρήση ενός κοινόχρηστου εκτυπωτή των Windows NT/2000 ενεργοποιήσετε το πλαίσιο ελέγχου "Να επιτρέπεται η εποπτεία κοινόχρηστων εκτυπωτών"
     και στη συνέχεια εκκινήσετε το EPSON Status Monitor 3, η εποπτεία ενός κοινόχρηστου εκτυπωτή NetWare δεν θα είναι δυνατή. Για να αποφύγετε
     αυτό το πρόβλημα, επιλέξτε το εικονίδιο "Υπηρεσίες" (Services) από τον Πίνακα Ελέγχου (Control Panel), τερματίστε την υπηρεσία παράγοντα "Κατάσταση εκτυπωτή EPSON" (EPSON Printer Status)
     και επανεκκινήστε το EPSON Status Monitor 3. Μετά την εκκίνηση του EPSON Status Monitor 3,
     επανεκκινήστε την υπηρεσία κατάστασης εκτυπωτή. Αυτή η ενέργεια είναι απαραίτητη κάθε φορά που συνδέεστε με τα Windows 2000/NT.

2-4. Κατά την κατάργηση της εγκατάστασης του προγράμματος οδήγησης εκτυπωτή από την "Προσθαφαίρεση προγραμμάτων" του Πίνακα Ελέγχου στα
     Windows 2000, μπορεί να μην έχετε τη δυνατότητα να κλείσετε το παράθυρο "Προσθαφαίρεση προγραμμάτων" πατώντας ΟΚ.
     Για να κλείσετε το παράθυρο, πατήστε το κουμπί "Κλείσιμο" στην πάνω δεξιά γωνία του παραθύρου.
     Αυτό το πρόβλημα δεν επηρεάζει την κατάργηση εγκατάστασης του προγράμματος οδήγησης του εκτυπωτή. 


3. Λύσεις για εκτυπωτές δικτύου

3-1. Για την εποπτεία ενός εκτυπωτή NetWare, συνδέστε μόνο ένα διακομιστή εκτύπωσης σε 
     κάθε ουρά. Για περισσότερες οδηγίες ανατρέξτε στην τεκμηρίωση του εκτυπωτή.

3-2. Δεν είναι δυνατή η εποπτεία ενός εκτυπωτή NetWare με ουρά εκτύπωσης πέρα από το δρομολογητή IPX
     επειδή η ρύθμιση για τις μεταπηδήσεις IPX είναι 0.

3-3. Για την εποπτεία εκτυπωτών NDS πρέπει να χρησιμοποιείται υπολογιστής πελάτης που παρέχεται από τη
     Novell:

     Σε περιβάλλον Windows NT: Novell IntranetWare Client για Windows NT
     Σε περιβάλλον Windows 95: Novell IntranetWare Client 32 για Windows 95

3-4. Εποπτεία εκτυπωτών NDPS

    Το παρόν προϊόν υποστηρίζει εκτυπωτές Netware που ρυθμίζονται από ένα 
    σύστημα εκτύπωσης με βάση την ουρά εκτύπωσης, όπως το Bindery ή το διακομιστή NDS.  Δεν είναι δυνατή η εποπτεία
    των εκτυπωτών NDPS (Novell Distributed Printing Services).


4. Λύσεις για τη χρήση του EPSON Status Monitor 3 για κρουστικούς εκτυπωτές.

4-1. Σημειώσεις για ειδοποίηση σφάλματος και προειδοποίησης κατά την εκτύπωση

    *Αν έχετε συνδεθεί με έναν εκτυπωτή NetWare και τον παρακολουθείτε κατά την εκτύπωση, 
     βεβαιωθείτε ότι εκτελείται το EPSON Status Monitor 3.

    *Αν έχετε συνδεθεί με έναν εκτυπωτή LPR και τον παρακολουθείτε κατά την εκτύπωση, 
     βεβαιωθείτε ότι εκτελείται το EPSON Status Monitor 3.

    *Αν έχετε συνδεθεί με έναν κοινόχρηστο εκτυπωτή των Windows 2000/NT από περιβάλλον Windows Me/98/95, οι ειδοποιήσεις 
     σφάλματος και προειδοποίησης δεν εμφανίζονται κατά την εκτύπωση. Βεβαιωθείτε ότι εκτελείται το
     EPSON Status Monitor 3 και χρησιμοποιήστε το παράθυρο "Κατάσταση εκτυπωτή" για να ενημερωθείτε σχετικά με τα σφάλματα.

    *Αν έχετε συνδεθεί με έναν κοινόχρηστο εκτυπωτή που βρίσκεται μετά το δρομολογητή, οι ειδοποιήσεις σφάλματος και προειδοποίησης για κοινόχρηστους εκτυπωτές κατά την εκτύπωση δεν είναι διαθέσιμες σε ορισμένες περιπτώσεις λόγω των ρυθμίσεων του δρομολογητή.


---------------------------------------------------------------------

Γενική σημείωση: Τα ονόματα προϊόντων που αναφέρονται στο παρόν έγγραφο χρησιμοποιούνται αποκλειστικά για λόγους αναγνώρισης 
και μπορεί να είναι εμπορικά σήματα των αντίστοιχων εταιρειών στις οποίες ανήκουν. 
Η EPSON αποποιείται οποιοδήποτε δικαίωμα για αυτά τα σήματα.

(C)SEIKO EPSON Corp.2001

ΤΕΛΟΣ
